રંભા ચિલિકા ના દક્ષીણ કિનારે આવેલું એક નાનું ગામ છે. ત્યાંથી અમે મોટર બોટ માં સવાર થઈ સાત કી.મી. દૂર આવેલા સાનોકુડા દ્વીપ તરફ પ્રયાણ કર્યું. ચોતરફ આછા લીલા રંગ નું પાણી અને તેના પર છુટાછવાયા ટાપુઓ અને ટેકરીઓ. કિનારા પાસે પાણી છીછરું હતું, તેમાં એક તરફ ઉભા વાંસડા નાખી તેની વચ્ચે જાળ બાંધી અમુક વિસ્તાર ને ઘેરી રાખ્યો હતો. તેમાં ઝીંગા, જે અંગ્રેજી માં પ્રોન ફીશ કહેવાય છે, તેનો ઉછેર કરવા માં આવી રહ્યો હતો. આ પધ્ધતિ ને મત્સ્ય-ઉછેર એટલે કે ફીશ ફાર્મિંગ કહેવાય છે.